Il-Kap Eżekuttiv tal-Fondazzjoni għas-Servizzi Mediċi, Carmen Ciantar, qalet li qed jitħejja sptar apposta b’madwar 60 sodda li se jkun iddedikat għall-pazjenti bil-Covid-19 li jkollhom bżonn il-kura. Intervistata waqt l-aħbarijiet ta’ TVM ilbieraħ, is-Sinjura Ciantar qalet li wara laqgħa li saret fi tmiem il-ġimgħa, ġie deċiż li dan l-isptar isir f’Mater Dei, biex ikunu jistgħu jiġu utilizzati bl-aħjar mod ir-riżorsi umani.